open-index/open-wikipedia-markdown huggingface dataset:
Regence

Eng **Regence** oder **Regentschaft** (vum laténgesche *regere* - regéieren, leeden) ass an enger Monarchie d'Herrschaft vun engem net gekréinte Staatschef amplaz vum Herrscher.

D'Grënn fir eng Regence sinn, well de legitimme Monarch nach net groussjäreg ass oder well e wéinst (mentaler) Krankheet oder wéinst Gefaangeschaft seng Funktiounen net ausübe kann.

## Regence zu Lëtzebuerg
Wann de Groussherzog net fäeg ass, seng Aufgaben auszeféieren, iwwerhëlt de Regent seng Roll als Stellvertrieder. D'Konditiounen an d'Reegele fir eng Regence sinn am Kapitel III, Abschnitt 2 vun der Lëtzebuerger Constitutioun festgehalen:

* Wann de Grand-Duc temporär net fäeg ass seng konstitutionell Aufgaben z'erfëllen oder den Eed, deen am Artikel 57 virgesinn ass, ofzeleeën, dann informéiert d'Regierung d'Chamber doriwwer, déi da bannent 10 Deeg zesummekomme muss fir d'Onfäegkeet festzestellen a sech ëm d'Regence ze këmmeren.
* D'Regence kann nëmmen enger Persoun uvertraut ginn, déi groussjäreg ass an déi d'Konditioune vum Artikel 56, Abschnitt 1 vun der Verfassung erfëllt. De Regent muss deemno e leiflecht Kand an der Reiefolleg vum Éischtgebuerene Kand (deemno den Ierfgroussherzog oder d'Ierfgroussherzogin) sinn.
* De Regent iwwerhëlt seng Funktiounen eréischt, nodeem en an der Chamber den Eed op Verfassung an d'Gesetzer geschwuer huet.
* D'Regentschaft geet op en Enn, wann den Nofollger groussjäreg ass oder wann de Grand-Duc nees fäeg ass seng konstitutionell Verantwortung z'iwwerhuelen.
* D'Regierung informéiert d'Chamber iwwer d'Enn vun der Regence an d'Chamber muss da bannent 10 Deeg zesummekommen.

### Originaltext aus der Lëtzebuerger Constitutioun
Artikel 59 « &nbsp;Si le Grand-Duc se trouve dans l’impossibilité temporaire de remplir ses attributions constitutionnelles ou de prêter le serment prévu à l’article 57, le Gouvernement en informe la Chambre des Députés, qui se réunit dans les dix jours à l’effet de constater cette impossibilité et de pourvoir à la régence.

La régence ne peut être confiée qu’à une seule personne, qui doit être majeure et faire partie des personnes visées à l’article 56, paragraphe 1er.

Le Régent n’entre en fonction qu’après avoir prêté devant la Chambre des Députés le serment suivant : *Je jure d’observer la Constitution et les lois et de remplir fidèlement mes attributions constitutionnelles*.

La régence prend fin à la majorité du successeur ou à la cessation de l’impossibilité temporaire du Grand-Duc de remplir ses attributions constitutionnelles.

Le Gouvernement en informe la Chambre des Députés, qui se réunit dans les dix jours à l’effet de mettre fin à la régence. »

Artikel 56 « (1) La fonction de Chef de l’État est héréditaire dans la descendance directe de Son Altesse Royale Adolphe, Grand-Duc de Luxembourg, Duc de Nassau, par ordre de primogéniture et par représentation. Seuls les enfants nés d’un mariage ont le droit de succéder. »


### Regencen an der Geschicht vum Groussherzogtum Lëtzebuerg

## Kuckt och
* Ofdankung
* Lieutenance
* Lieutenant du roi
* Lord-lieutenant
Schlass vu Coucy

D**'Schlass vu Coucy** ass e Schlass a fréier Buerg an der Gemeng Coucy-le-Château-Auffrique am Departement Aisne an der Regioun Hauts-de-France. Bis zu senger definitiver Zerstéierung wärend dem Éischte Weltkrich war et eng vun den impressionnantste mëttelalterleche Festungen op der Welt. Se hat och sengerzäit mat 54&nbsp;m den héchste Buergfrid an Europa.

## Um Spaweck
Spora (Homonymie)

Mat **Spora** ka gemengt sinn:

* **zu Lëtzebuerg**
** e lëtzebuergesche Liichtathleetikclub: CAL-Spora Lëtzebuerg
** e lëtzebuergesche Tennisclub: Tennis Club du C.A. Spora
** eng lëtzebuergesch Asbl: Amicale des anciens du C.A. Spora
** e fréiere lëtzebuergesche Foussballclub: C.A. Spora Lëtzebuerg
** e fréiere lëtzebuergesche Fechtclub: Cercle d'escrime Luxembourg du Spora
* **soss doruechter**
** Spora: däitsch Uertschaft a Sachsen-Anhalt

**Spora** ass de Familljennumm vun:
* Christoph Spora (* 1977), éisträichesche Golfspiller a Schifuerer
Paulo Simões

De **Paulo Simões**, gebuer de 15. Januar 1972 an der Stad Lëtzebuerg, ass e lëtzebuergesche Gittarist a Museksenseignant.

De Paulo Simões spillt a verschiddene Formatiounen, ënner anerem am Jazztrio vun der Edith van den Heuvel, an der Jazzrockband Liquid Pimps an an der Bluesband BMAD.

## Discographie
*2011: Greg Lamy & Paulo Simões Jazz Guitar Duo with Marc Demuth. CD album. Not On Label.
*2015: Two Guitars. Greg Lamy, Paulo Simões. CD, album. Label: Not On Label, LG040.

## Kuckt och
* Lëscht vu lëtzebuergesche Museker
Lieutenant-Représentant

De **Lieutenant-Représentant**, offiziell *Lieutenant-Représentant du Grand-Duc*, ass e Begrëff aus der konstitutioneller Monarchie vu Lëtzebuerg.

D'Lieutenance ( *Statthalterschaft*) bedeit, datt déi offiziell Aufgabe vum Grand-Duc temporär oder dauerhaft vun engem Vertrieder iwwerholl ginn. Et ass dacks eng Etapp ier de Groussherzog ofdankt.

Op Basis vun der Lëtzebuerger Constitutioun kann de Grand-Duc sech an der Reiefolleg vum Éischtgebuerene Kand (deemno vum Ierfgroussherzog oder der Ierfgroussherzogin) an deene Beräicher déi hie fir néideg hält, vertriede loossen. De Vertrieder kritt dann den Titel vum *Lieutenant-Représentant* an iwwerhëlt seng Funktiounen, nodeem hien an der Chamber den Eed op Verfassung an d'Gesetzer geschwuer huet.

## Originaltext aus der Lëtzebuerger Constitutioun
Artikel 58 « Le Grand-Duc peut se faire représenter par une personne qui remplit les conditions de l’article 56, paragraphe 1er, et qui porte le titre de Lieutenant-Représentant du Grand-Duc. Le Lieutenant-Représentant du Grand-Duc n’entre en fonction qu’après avoir prêté devant *la Chambre des Députés le serment suivant : Je jure d’observer la Constitution et les lois et de remplir fidèlement mes attributions constitutionnelles*. »
Artikel 56 « (1) La fonction de Chef de l’État est héréditaire dans la descendance directe de Son Altesse Royale Adolphe, Grand-Duc de Luxembourg, Duc de Nassau, par ordre de primogéniture et par représentation. Seuls les enfants nés d’un mariage ont le droit de succéder. »


## Lieutenancen an der Geschicht vum Groussherzogtum Lëtzebuerg

## Kuckt och
* Ofdankung
* Regence
* Lieutenant du roi
* Lord-lieutenant
The Chapman Report

**The Chapman Report** ass en US-amerikanesche Film vum George Cukor aus dem Joer 1962 mat der Shelley Winters an der Jane Fonda an den Haaptrollen no engem Roman vum Irving Wallace.

## Ëm wat geet et am Film?
De Psycholog George C. Chapman mécht zesumme mat sengem Assistent Paul Radford an engem Viruert vu Los Angeles eng Etude iwwer d'Sexualitéit vun der US-amerikanescher Fra.

## Um Spaweck
Die Tote von Beverly Hills

**Die Tote von Beverly Hills** ass en däitsche Film vum Michael Pfleghar aus dem Joer 1964 mat der Heidelinde Weis a mam Klausjürgen Wussow an den Haaptrollen no engem Roman vum Curt Goetz .

## Ëm wat geet et am Film?
Zu Beverly Hills gëtt déi plakeg Läich vun der 17 Joer aler Lu Sostlov fonnt. Den Detektiv Ben ënnersicht de Fall.

## Um Spaweck
Filmportal.de
Dick Schoof

Den **Hendrikus Wilhelmus Maria** ("**Dick**") **Schoof**, gebuer den 8. Mäerz 1957 zu Santpoort-Zuid, ass en hollänneschen héije Staatsbeamten a Politiker (ouni Partei). Vu Juli 2024 bis Februar 2026 war hie Premierminister vun Holland vun enger Regierung, déi aus 4 Parteie bestoung, an déi aus de Parlamentswale vum 22. November 2023 ervirgoung. Nom Zesummebroch vun där Koalitiounsregierung gouf de Rob Jetten säin Nofollger.

Virdru war hie vun 2020 bis 2024 Generalsekretär am Ministère fir Justiz a Sécherheet (*Ministerie van Justitie en Veiligheid*), vun 2018 bis 2020 Generaldirekter vum Allgemengen Noriichten- a Sécherheetsdéngscht (AIVD) an 2013 bis 2018 Nationale Koordinator fir Terrorismusbekämpfung a Sécherheet (NCTV), souwéi an de fréien 2000er Joren, Generaldirekter fir Immigratioun, an da fir d'Police (uganks 2010er Joren).

## Um Spaweck
Palm Springs Weekend

**Palm Springs Weekend** ass en US-amerikanesche Film vum Norman Taurog aus dem Joer 1963 mam Troy Donahue a mat der Connie Stevens an den Haaptrollen.

## Ëm wat geet et am Film?
E puer Studente reese vu Los Angeles op Palm Springs fir do den Ouschterweekend ze verbréngen.

## Um Spaweck
Zorro e i tre moschettieri

**Zorro e i tre moschettieri** ass en italieenesche Film vum Luigi Capuano aus dem Joer 1963 mam Gordon Scott a mat der José Greci an den Haaptrollen.

## Ëm wat geet et am Film?
De Film spillt am 17. Joerhonnert, Frankräich a Spuenien hu Krich mateneen. D'Fransousen hunn eng spuenesch Prinzessin, d'Isabella, gefaange geholl, déi vun den Dräi Musketéier bewaacht gëtt. Den Zorro reest a Frankräich, fir se ze befreien ...

## Um Spaweck
Tour de France 2014

Déi 101. Editioun vum **[[Tour de France]]** gouf **[[2014]]** vum 5. bis de 27. Juli gefuer. Se war Deel vum UCI WorldTour 2014. D'Course hat eng total Distanz vun 3.660 Kilometer; 198 Coureure sinn an 22 Ekippen un den Depart gaangen.

Gewonne gouf den Tour vum Italieener Vincenzo Nibali. De Lëtzebuerger Fränk Schleck gouf 12. am Generalklassement, de Ben Gastauer gouf 21.

## Streck
Um Programm stoungen néng Flaachetappen, sechs Etappe mat Hiwwelen a fënnef Biergetappen; eng goung deelweis iwwer Pavé.

Déi 3 éischt Etappe goufen am Vereenegte Kinnekräich, mat engem Depart zu Leeds, an der Grofschaft Yorkshire, gefuer. Et goung och een Dag zum Deel duerch d'Belsch.

## Etappen

## Ekippen
Et waren 22 Ekippen um Depart.

## Generalklassement

## Um Spaweck

* Klassement vun alle Coureuren
4 For Texas

**4 for Texas** ass eng US-amerikanesch Western-Comédie vum Robert Aldrich aus dem Joer 1963 mam Frank Sinatra an Dean Martin an den Haaptrollen.

## Ëm wat geet et am Film?
Den Jack Thomas an den Joe Jarrett, sinn an enger Postkutsch ënnerwee, wéi dës vum Matson senger Band iwwerfall gëtt. Si kënnen d'Banditte verdreiwen, a fannen dono eng Waliss mat 100.000 Dollar dran. De Rescht vum Film geet et drëms, sech déi Sue géigesäiteg ofzehuelen, a gläichzäiteg de Matson a Schach ze halen, dat ganzt a Gesellschaft vun zwou attaktiven Dammen, dem Elya an dem Maxime...

## Um Spaweck
Summer Holiday (Film 1963)

**Summer Holiday** ass e brittesche Film vum Peter Yates aus dem Joer 1963 mam Cliff Richard an der Lauri Peters an den Haaptrollen. 

## Ëm wat geet et am Film?
Den Don, de Cyril, de Steve an den Edwin, alle véier Mécanicienen an enger Londoner Bus-Entreprise, léinen am Summer en Duebeldeckerbus aus, fir a Südeuropa an d'Vakanz ze fueren. Ënnerwee huelen se véier Musikerinnen a Sängerinne mat, d'Sandy, d'Angie, d' Mimsie an d'Barbara ...

## Um Spaweck
Tour de France 2024

Den **Tour de France 2024** ass déi 111. Editioun vun der Vëloscourse Tour de France fir Männer, am Kader vum UCI World Tour 2024. Si gouf vum 29. Juni bis den 21. Juli gefuer. Den Tadej Pogačar war de Gewënner am Generalklassement.

Wéinst den Olympesche Summerspiller zu Paräis koum et zu e puer Ännerungen um traditionnellen Oflaf. 
Fir d'éischt iwwerhaapt ass d'Arrivée net zu Paräis, ma zu Nice. Den Depart war zu Florenz, an Italien, an den Tour goung och duerch San Marino a Monaco.

Mam Bob Jungels a Kevin Geniets waren 2 Lëtzebuerger mat derbäi. Se goufe 37. respektiv 58. am Generalklassement.

## Parcours
De Parcours war am Ganzen 3.503,9 km laang a bestoung aus 21 Etappen. 

### Etappen

## Ekippen
Et waren 22 Ekippen mat am Ganzen 176 Coureuren um Depart.

## Generalklassement

## Um Spaweck

* letour.fr
Tour de France 2005

Déi 92. Editioun vum **[[Tour de France]]** gouf **[[2005]]** vum 2. bis de 24. Juli gefuer. Se war Deel vum UCI WorldTour 2005. D'Course hat eng total Distanz vun 3.607 Kilometer; 189 Coureure sinn an 21 Ekippen un den Depart gaangen.

Gewonne gouf den Tour vum Lance Armstrong, ma deen Titel gouf him spéiderhin oferkannt, soudatt et offiziell kee Gewënner gëtt.

## Streck
Et gouf 5 Biergetappen, a 5 an hiwweleger Géigend.

Déi 3 éischt Etappe goufen am Vereenegte Kinnekräich, mat engem Depart zu Leeds, an der Grofschaft Yorkshire, gefuer. Eng Arrivée an den Depart deen Dag drop waren an Däitschland.

## Etappen

## Ekippen
Et waren 21 Ekippen um Depart.

## Generalklassement

## Um Spaweck

* Klassement vun alle Coureuren
Heiß weht der Wind

**Heiß weht der Wind** ass en däitsch-éisträichesche Film vum Rolf Olsen aus dem Joer 1964 mam Thomas Fritsch a Gustav Knuth an den Haaptrollen.

## Ëm wat geet et am Film?
Am Wëlle Westen: De Chris Harper verléiert seng Eltere bei engem Postkutscheniwwerfall am Texas. De Spike Sunday, deen och an der Kutsch war, hëlleft him dono, op d'Been ze kommen, a léiert en ë. a. schéissen...

De Film gouf am deeolege Jugoslawie gedréint.

## Um Spaweck
Bye Bye Birdie (Film 1963)

**Bye Bye Birdie** ass en US-amerikanesche Film vum George Sidney aus dem Joer 1963 mat der Janet Leigh a mam Dick Van Dyke an den Haaptrollen.

De Musekstar Conrad Birdie muss an d'Arméi. Säi Songwriter Albert Peterson fäert, domat wier säi Succès, deen e bis dohin hat, eriwwer, an hie selwer géif net méi genuch un de Lidder verdéngen. Seng Frëndin Rosie huet d'Iddi, datt den Albert dem Birdie soll ee Lidd schreiwen, dat an der * Ed Sullivan Show* opgefouert soll ginn, an dono en Hit ginn. D'Lidd heescht *One Last Kiss* an de Birdie soll um Enn vum Lidd eng Fra këssen, d'Kim, wat hire Frënd nawell jalous mécht ...

## Um Spaweck
Der Henker von London

**Der Henker von London** ass en däitsche Film vum Edwin Zbonek aus dem Joer 1963 mam Hansjörg Felmy a mat der Maria Perschy an den Haaptrollen nom Roman *The White Carpet* vum Bryan Edgar Wallace

## Ëm wat geet et am Film?
De sougenannten "Henker vu London" hält d'Stad an Otem: Schonns dräimol huet hie Verbriecher, deenen hir Dot bis dohin net obgedeckt gi war, higeeriicht, an en Dossier dobäigeluecht, deen d'Dot beweise soll. Den Inspekter John Hillier an de Médecin légiste Dr. Philip Trooper ginn der Saach opd'Spur
...

## Um Spaweck
Weiße Fracht für Hongkong

***Weiße Fracht für Hongkong*** (franséischen Titel: *Le Mystère de la jonque rouge*) ass en däitsch-franséisch-italieenesche Film vum Helmut Ashley aus dem Joer 1964 mat der Maria Perschy a mam Dietmar Schönherr an den Haaptrollen. 

## Ëm wat geet et am Film?

De Robert Perkins, e Geschäftsmann zu Hongkong, ass *niewelaanscht* Courrier vun engem Drogereseau. Wéi e gewuer gëtt, datt Heroin am Wäert vun enger Millioun Dollar soll transportéiert ginn, iwwerfällt en onerkannt deen, deen d'Waliss mat den Droge kritt hat, an deponéiert se bei senger Schwëster Margaret, ouni dass déi eppes dovu weess...

## Um Spaweck
 filmportal.de
Pony Express (Film)

**Pony Express** ass en US-amerikanesche Western-Film vum Jerry Hopper aus dem Joer 1953 mam Charlton Heston a mat der Rhonda Fleming an den Haaptrollen.

## Ëm wat geet et am Film?
De Buffalo Bill an de Wild Bill Hickok di sech zesummen, fir eng Poststreck tëscht St. Joseph, am Missouri, a Sacramento, a Kalifornien, opzeriichten. Si kréien ënnerwee mam Wieder, feindlechen Indianer a Sezessionisten ze dinn ...

## Um Spaweck
Rampage (Film 1963)

**Rampage** ass en US-amerikanesche Film vum Phil Karlson aus dem Joer 1963 mam Robert Mitchum a mat der Elsa Martinelli an den Haaptrollen no engem Roman vum Alan Caillou.

## Ëm wat geet et am Film?
Den Otto Abbot, e Jeeër vu wëllen Déieren, soll fir en Zoo eng Koppel Malaysesch Tigeren an eng rar Mëschkreatur tëscht engem Tiger an engem Leopard, *Enchantresss* genannt, fänken. Hie mécht sech zesumme mam Amerikaner Harry Stanton a senger italieenescher Maitresse Ana  op de Wee an Asien...

## Um Spaweck
Schloß Gripsholm (Film)

**Schloß Gripsholm** ass en däitsche Film vum Kurt Hoffmann aus dem Joer 1963 mat der Jana Brejchová a mam Walter Giller an den Haaptrollen nom Roman *Schloß Gripsholm. Eine Sommergeschichte* vum Kurt Tucholsky

## Ëm wat geet et am Film?
Eng frësch verléift Koppel, d'Sekretärin Lydia an de Schrëftsteller Kurt, maache véier Woche Vakanz a Schweden. Zu Stockholm loune s'eng Vakanzewunneng am Schlass Gripsholm...

## Um Spaweck
 filmportal.de
Das Phantom von Soho

**Das Phantom von Soho** ass en däitsche Kriminalfilm vum Franz Josef Gottlieb aus dem Joer 1964 mam Dieter Borsche a mat der Barbara Rütting an den Haaptrollen.

## Ëm wat geet et am Film?
Den Afrika-Fuerscher Archibald Bessell gëtt zu London am Quartier Soho erstach opfonnt. Hien huet 100 Pond an eng Kopie vun enger Fetisch-Skulptur an der Täsch. D'Enquêteure vu Scottland Yard, Patton an Hallam, huelen den Nightclub *Sansibar* ënnner d'Lupp. Wéi si verschidde Leit do befroen, gëtt de Messerwerfer Jussuf ëmbruecht...

## Um Spaweck
Orléans

**Orléans** ass eng grouss Stad a Gemeng an der Regioun Centre-Val de Loire, a Frankräich. Se läit op der Loire an ass en Universitéits- a Bëschofssëtz mat enger imposanter Kathedral. Et ass d'Prefektur vum Departement Loiret. 

Orléans huet  45.234 Awunner.
## Geographie
D'Alstad vun Orléans läit um Nordufer vun der Loire, op 112 m Héicht, eng 130 km südwestlech vu Paräis.
## Geschicht

## Kuckeswäertes
## Um Spaweck
Jack und Jenny

**Jack und Jenny** ass en däitsche Film vum Victor Vicas aus dem Joer 1963 mat der Senta Berger a mam Brett Halsey an den Haaptrollen nom Roman * Early to Bed* vun der Anne Piper

## Ëm wat geet et am Film?
D'Vendeuse Jenny an de Moler Jack sinn anenee verléift, ma sinn allenzwéin net esou kéng, deem aneren dat zouzeginn. Also dréinen s'allebéid déi ganzen Zäit ronderëm de Bräi...

## Um Spaweck
 filmportal.de
Die goldene Göttin vom Rio Beni

**Die goldene Göttin vom Rio Beni** ass en däitsch-franséisch-spuenesche Film vum Eugenio Martín aus dem Joer 1964 mam Pierre Brice a mam René Deltgen an den Haaptrollen.

## Ëm wat geet et am Film?
Zwéi Piloten, den Jim an den Tom, maache sech am brasilianeschen Dschungel, um Rio Berni, op d'Sich no hirem Kolleeg Harry, deen do verschwonnen ass. Eng mysteriéis Kaart, d'Kopie vun engem spueneschen Dokument aus dem 16. Joerhonnert, verweist op en Tempel mat enger gëllener Stuatu vun enger Gëttin ...

## Um Spaweck
Keir Starmer

De Sir **Keir Rodney Starmer**, KCB, KC, gebuer den  2. September 1962, ass e brittesche Politiker (Labour Party), an zanter dem 5. Juli 2024 Premierminister vum Vereenegte Kinnekräich.

Hie gouf 2015 als Deputéierte fir Holborn and St Pancras an d'House of Commons gewielt, wou hie vun 2020 bis d'Parlamentswale vum 4. Juli 2024 Oppositiousleader war. Zanter 2020 ass hien och de Leader vun der Labour Party.

Vun 2008 bis 2013 war hie Procureur général.

## Um Spaweck
Seven Cities of Gold (Film)

**Seven Cities of Gold** ass en US-amerikanesche Film vum Robert D. Webb aus dem Joer 1955 mam Richard Egan a mam Anthony Quinn an den Haaptrollen nom Roman *The Nine Days of Father Serra* vun der Isabelle Gibson Ziegler.

## Ëm wat geet et am Film?
De spuenesche Franziskanerpater Junípero Serra reest 1769 mam Kapitän Gaspar de Portolà senger Expeditioun an dat haitegt Kalifornie mat. Wärend de Serra probéiert, gutt Relatioune mat den autochtone Leit do opzebauen, sinn dem Cortola seng Männer op der Sich no legendäre Goldstied. Wéi engem Indianerchef säi Meedchen duerch engem Spuenier seng Schold déitlech verongléckt, ass et eriwwer mam Fridden...

## Um Spaweck
Frühstück mit dem Tod

**Frühstück mit dem Tod** ass en däitsch-éisträichesche Film vum Franz Antel aus dem Joer 1964 mam Wolfgang Preiss a mat der Sonja Ziemann an den Haaptrollen nom Roman *Homicidal Lady* vum Day Keene.
## Ëm wat geet et am Film?
Eng Jursitekoppel - hie Procureur, si Affektotin - sti sech an engem Fall géintiwwer: den James Conley ass ugeklot, bei engem Baniwwerfall een ëmbruecht ze hunn. Hie gëtt zu Doud veruerteelt a gëtt higeriicht. Kuerz dono dauchen nei Elementer op, déi drop hindeiten, en anere wier de Mäerder gewiescht. De Procureur, vu Gewëssensbëss geplot, offréiert dem Conley senger Wittfra eng finanziell Hëllef, déi dës awer, voller Roserei, net unhëllt ...

## Um Spaweck
Unter Geiern (Film)

**Unter Geiern** ass en däitsch-franséisch-jugoslawesch-italieenesche Film vum Alfred Vohrer aus dem Joer 1964 mam Pierre Brice a mam Stewart Granger an den Haaptrollen no engem Roman vum Karl May. 

## Ëm wat geet et am Film?

## Um Spaweck
 filmportal.de
Hilfe, meine Braut klaut

**Hilfe, meine Braut klaut** ass en däitsch-éisträichesche Film vum Werner Jacobs aus dem Joer 1964 mam Peter Alexander a mat der Cornelia Froboess an den Haaptrollen.

## Ëm wat geet et am Film?
Well hien e gudde Ruff huet, gëtt de Grafiker Valentin Haase vu sengem Chef ugestallt, d'Duechter vum Direkter vun der Boîte op de Fluchhafe sichen ze goen an hir Wien ze weisen.

Um Fluchhafe kann hien d'Meedchen zwar net fannen, ma hie léiert eng aner jonk Damm do kennen, an déi e sech stënterlech verkuckt, an déi virgeworf krut, eppes geklaut ze hunn, wat awer net stëmmt. Wat hien net weess: Et ass effektiv dem Big Boss seng Duechter...

## Um Spaweck
filmportal.de
Jean Braun

De **Jean Braun**, gebuer den 2. August 1892 zu Réiser, an och do gestuerwen den 28. Dezember 1977, war e lëtzebuergesche Bauer a Lokalpolitiker.

De Jean Braun koum zu Réiser am Bauerebetrib *A Jhangen* an der Groussstrooss op d'Welt, wou hien och säi Liewe laang Bauer gespillt huet. Als Lokalpolitiker war hien am Gemengerot vu Réiser, wou hien 1967 beim stënterlechen Doud vum Buergermeeschter Alex Federspil Schäffe war. Sou koum et, datt hien den 1. Januar 1968 Buergermeeschter gouf an dat du bis den 31. Dezember 1969 blouf. Bei de Gemengewale vun 1969 war hien net méi Kandidat.

Fir un hien z'erënnere gouf zu Krautem d*'Rue Jean Braun* no him genannt.

## Quell
* *De Buet*, *Informatiounsblat vun der Réiser Gemeng: Bierchem, Béiweng, Kockelscheier, Krautem, Léiweng, Peppeng, Réiser*, (November-Dezember 2005, n°6/2005). PDF an Archiv.
Bauer

**Bauer** bezeechent ënner anerem:
* e landwirtschaftleche Beruff, kuckt: Bauer (Beruff).
* e Familljennumm, kuckt: Bauer (Familljennumm).
* eng Schachfigur, kuckt: Bauer (Schach).
Geständnis einer Sechzehnjährigen

**Geständnis einer Sechzehnjährigen** ass en éisträichesche Film vum Georg Tressler aus dem Joer 1961 mam Wolfgang Preiss an der Barbara Frey an den Haaptrollen.
 
## Ëm wat geet et am Film?
Dat siechzeng Joer aalt Jutta Brandt wëll verhënneren, dass seng Eltere sech scheede loossen. Hatt probéiert, der Mamm hiren Amant, de George Romanescu, z'iwwerzeegen, mat hirer Bezéiung Schluss ze maachen. Wéi deen net drop ageet, erschéisst hatt en...

## Um Spaweck
Nebelmörder

**Nebelmörder** ass en däitsche Film vum Eugen York aus dem Joer 1964 mam Hansjörg Felmy an der Ingmar Zeisberg an den Haaptrollen.
 
## Ëm wat geet et am Film?
Bannent e puer Woche ginn zwou Fraen nuets, am Niwwel, iwwerfall an erstach. D'Enquêteure vun der Mordkommissioun, ënner der Leedung vum Kommissar Hauser, stieche mat hirer Sich nom Mäerder och am Niwwel...

## Um Spaweck
Pascal Peters

De **Pascal Peters** ass e lëtzebuergesche Policebeamten. Hien ass zënter dem 1. Juni 2024 de Generaldirekter vun der Police grand-ducale.

## Studium
No senger Première 1992 am Lycée Michel Rodange war de Pascal Peters op der École royale militaire zu Bréissel (1992 - 1994) wou hien e Bachelor am Droit gemaach huet. Duerno huet hie vun 1994 bis 1996 op der Universitéit zu Léck Kriminologie studéiert a säi Studium mat engem Master ofgeschloss. Vun 1996 bis 1997 war hien op der Offizéieschschoul vun der franséischer Gendarmerie zu Melun (Seine-et-Marne).

## Karriär bei der Gendarmerie an der Police zu Lëtzebuerg

* 1997 - 1998: Kommandant bei der Police, Bezierk Norden
* 1999 - 2000: Kommandant bei der Gendarmerie, Bezierk Esch-Uelzecht
* 2000 - 2001: Sous-Direkter bei der Police, Bezierk Esch-Uelzecht
* 2001 - 2009: Sous-Kommandant a Kommandant, Spezialunitéit
* 2009 - 2014: Chef vum Departement „Enquête“ vun der Inspection générale de la police
* 2015 - 2018: Sous-Direkter an der Direktioun vun den Operatiounen an der Preventioun
* 2018 - 2024: Zentraldirekter vun der administrativer Police
* zënter Juni 2024: Generaldirekter vun der Police grand-ducale

* Quell wou net anescht uginn: Linkedin Profil vum Pascal Peters
Hawa Mahal

Den **Hawa Mahal** ("Palais vum Wand") zu Jaipur, am indesche Bundesstaat Rajasthan, ass e Gebai aus roudem a rosaem Sandsteen aus dem Joer 1799, dat fir den deemolege Maharadja Sawai Pratap Singh gebaut gouf.

Et ass kee Palais am eegentleche Sënn, ma éischter e Giewel mat 953 Fënsteren, Balkonen an Nichen, déi op 5 Stäck verdeelt sinn. Hannendru si keng Zëmmeren, ma just op all Stack e breede Gank, deen hannert dem Giewel leeft.

D'Gebai huet just engem Zweck gedéngt, nämlech fir et dem Maharadja sengen Haremsfraen z'erméiglechen, e Cortège, deen all Joers ofgehale gouf, ze kucken, a wat soss esou op der Strooss lass war, ouni datt si selwer vun der Strooss aus ze gesi waren.

Et ass un de Stadpalais vu Jaipur ugebaut.

Haut zielt en zu enger vun den Haaptattraktiounen an Indien.

## Biller

Jaipur Hawa Mahal.jpg|Vue vum Stadpalais aus.
Hawamahal20080213-8.jpg|Intérieur.
Beautiful-glass-work-hawa-mahal-jaipur.JPG|Faarweg Fënsteren.
Hawa Mahal Final 1.jpg|Detail vun der Strooss aus
Top 2 Stories of Hawa Mahal Jaipur.jpg|Vue vun hannen op déi iewescht Stäck

## Um Spaweck
* Fotoe vum Hawa Mahal
Jaipur

**Jaipur** (Hindi: जयपुर - *Jayapur*) ass eng Stad am indesche Bundessaat Rajasthan. Si huet ronn 3 Milliounen Awunner.

Jaipur ass eng Industriestad, déi séier wiisst, mat Metall-, Textil-, Schmuck- a cheemescher Industrie; an hirer Ëmgéigend ginn et Biergbau a Landwirtschaft.

Se läit ronn 300&nbsp;Kilometer südwestlech vun Delhi, 200&nbsp;Kilometer westlech vun Agra an 180 Kilometer nordwestlech vum Ranthambhore-Nationalpark.

D'Stad ass e kulturellen Zentrum, mat enger Universitéit, Theateren, Kinoen, Muséeën, engem Zoo a Konschtmonumenter. Si ass e Verkéiersknuet am Stroossen- an Eisebunnsreseau an huet e Fluchhafen. D'Alstad, bannent enger aler Stadmauer, gouf 2019 op d'Lëscht vun den UNESCO-Weltierfschaften opgeholl.

## Geschicht
D'Stad gouf de 17. November 1727 vum Maharadscha Jai Singh II. (1686–1743) als nei Haaptstad vum Fürstestaat Jaipur gegrënnt an no de Prinzipie vun der Shilpa Shastra gebaut. Wéinst der eenheetlech rosrouder Faarf vun de Gebaier aus Sandsteen an der Alstad gëtt Jaipur *"Pink City"* genannt.

No der Onofhängegkeet vun Indien vu Groussbritannien, de 15. August 1947, ass de Staat Jaipur 1949 mat de Fürstestaaten Bikaner, Jodhpur a Jaisalmer zum Rajasthan fusionéiert, a Jaipur gouf deem seng Haaptsad. 2008 koum et zu enger terroristescher Attack, mat ronn 60 Doudesaffer.

De Stadpalais mam Hawa Mahal an de Jantar Mantar-Observatoire zielen zu de kuckeswäerte Gebaier an der Stad.

## Biller

Jaipur 03-2016 27 Hawa Mahal - Palace of the Winds.jpg|Hawa Mahal
Jaipur 03-2016 19 City Palace complex.jpg|De Stadpalais vum Jai Singh II.
Jaipur bird view.jpg|Jaipur vum Fort Nahargarh aus 


## Literatur
* Gerrit Bretzler,*Jaipur – Studien zur Stadt- und Sozial-Geografie einer indischen Großstadt*, Universität Bochum, Abteilung Geowissenschaften, Dissertation 1970

## Kuckt och
* Lëscht vun de Weltierwen (Asien an Ozeanien)

## Um Spaweck

* Jaipur City, Rajasthan op unesco.org
* Website vun der Municipal Corporation Jaipur
Ralph Daleiden

De **Ralph Daleiden Ciuferri**, gebuer de 25. Mäerz 2003, ass e lëtzebuergesche Schwëmmer.

Hie schwëmmt 50-, 100- an 200-Meter-Distanzen.

Hien huet 2024 Lëtzebuerg op den Olympesche Summerspiller zu Paräis vertrueden.

## Kuckt och
* Lëscht vu lëtzebuergeschen Olympionicken
Vera Hoffmann

D**'Vera Hoffmann**, gebuer dem 2. November 1996 zu Minden, ass eng däitsch-lëtzebuergesch Mëttelstrecken- a Laangstreckeleeferin.

Si huet 2024 Lëtzebuerg op den Olympesche Summerspiller zu Paräis am 1500-Meter-Laf vertrueden.

## Kuckt och
* Lëscht vu lëtzebuergeschen Olympionicken

## Um Spaweck

* D'Vera Hoffmann op nbolympics.com 
* D'Vera Hoffmann op olympics.com 
* D'Vera Hoffmann op teamletzebuerg.lu 
* D'Vera Hoffmann op worldathletics.org
Luka Mladenovic

De **Luka Mladenovic**, gebuer de 26. Dezember 1998, ass e lëtzebuergeschen Dëschtennisspiller.

Hien huet 2024 Lëtzebuerg op den Olympesche Summerspiller zu Paräis vertrueden.

## Éierungen
De Luka Mladenovic gouf 2025 vun der Vereenegung vun de Sportjournalisten mam „Fair-Play-Präis“ ausgezeechent.

## Kuckt och
* Lëscht vu lëtzebuergeschen Olympionicken

## Um Spaweck
Ruben Querinjean

De **Ruben Querinjean**, gebuer den 22. Dezember 2001, ass e lëtzebuergesche Liichtathleet (Hürdelaf).

Hien huet 2024 Lëtzebuerg op den Olympesche Summerspiller zu Paräis vertrueden.

2025 gouf hien als Lëtzebuerger Sportler vum Joer ausgezeechent. 
## Kuckt och
* Lëscht vu lëtzebuergeschen Olympionicken
Oenomaus (Päiperlek)

***Oenomaus*** ass eng Gattung vu Päiperleke bannent der Famill vun de Lycaenidae. Déi verchidden Aarte vun där Gattung sinn an der neotropescher Regioun (haaptsächlech Mëttel- a Südamerika) ze fannen.

## Aarten
* Ënnergattung *atena* mat den Aarten
** *Oenomaus atena* ()
** *Oenomaus morroensis* ()
* Ënnergattung *cortica* mat den Aarten
** *Oenomaus ambiguus* ()
** *Oenomaus cortica* ()
** *Oenomaus druceus* ()
** *Oenomaus gaia* ()
* Ënnergattung *curiosa* mat der Aart
***Oenomaus curiosa* ()
* Ënnergattung *cyanovenata* mat den Aarten
** *Oenomaus cyanovenata* ()
** *Oenomaus floreus* ()
** *Oenomaus isabellae* ()
** *Oenomaus taua* ()
* Ënnergattung *geba* mat den Aarten
** *Oenomaus brulei* ()
** *Oenomaus geba* ()
** *Oenomaus griseus* ()
** *Oenomaus jauffreti* ()
** *Oenomaus magnus* ()
** *Oenomaus poirieri* ()
* Ënnergattung *melleus* mat der Aart
** *Oenomaus melleus* ()
* Ënnergattung *nigra* mat der Aart
** *Oenomaus nigra* ()
* onbekannt Ënnergattung
** *Oenomaus andi* ()
** *Oenomaus atesa* ()
** *Oenomaus gwenish* ()
** *Oenomaus lea* ()
** *Oenomaus mancha* ()
** *Oenomaus mentirosa* ()
** *Oenomaus moseri* ()
** *Oenomaus myrteana* ()
** *Oenomaus ortygnus* ()

## Literatur
* , 2004: *Atlas of Neotropical Lepidoptera, Checklist: Part 4A, Hesperioidea - Papilionoidea*. Säit 134.
* , 2006: *Le genre Oenomaus Hübner, 1819, en Guyana française (Lepidoptera, Lycaenidae)*. *Bulletin de la Société entomologique de France*, 111(2). Säiten 137-156.
* , 2008: *The genus Oenomaus Hübner, 1819, in French Guiana, Part II (Lepidoptera: Lycaenidae)*. *Bulletin de la Société entomologique de France*, 113(1). Säiten 15-32.
* , 2008: *The neotropical genus Oenomaus Hübner with description of eight new species belonging to the atena group (Lepidoptera, Lycaenidae)*. *Lambillionea*, Supplément I. Säiten 1-36.

## Um Spaweck

* ["''Oenomaus'' Hübner, 1819&#93;"; Markku Savela: *Lepidoptera and Some Other Life Forms*
Dan Hardy

Den **Dan Hardy**, gebuer den 29. Mäerz 1972 an der Stad Lëtzebuerg, ass e lëtzebuergesche Journalist a Politiker (ADR).

Hie war Journalist bei RTL Tele Lëtzebuerg.

Dono war hie parlamentareschen Attaché vun der ADR, vun där en 2018 Member gouf.

Hien huet bei de Chamberwale vum 8. Oktober 2023 am Südbezierk op der Lëscht vun der ADR kandidéiert an ass den 11. Juli 2024 fir de Fernand Kartheiser, deen an d'Europäescht Parlament gewielt gi war, an d'Chamber *nogeréckelt.*

## Literatur
* Majerus, Stéphanie, 2024. *Bild a tree. Dan Hardy rückte vor einer Woche ins Parlament nach. Seine Jugend war von Grunge geprägt, sein Berufsleben vom Journalismus. Nun will er in der ADR grüne Akzente setzen.*. d'Lëtzebuerger Land vum 19. Juli 2024, S. 5.
Kannerparadis Walfer

D**'Walfer Kannerparadis** (oder *Paradis des enfants Walferdange*) war den Numm vun zwou ënnerschiddleche Plazen am Hang vum Sonnebierg an der Rue Mercatoris zu Helsem an der Gemeng Walfer.

## Dat éischt Kannerparadis (1957-1961)
Dat éischt Kannerparadis gouf Enn den 1950er Joren an engem Privathaus um Bëschrand um Enn vun der Rue Mercatoris zu Helsem gegrënnt. D'Famill Ferron, déi do gewunnt huet an déi deemools een Elektrikerbuttek an der Stad hat, hat festgestallt, datt vill Sonndesspazéiergänger de Sonnebierg eropgetrëppelt sinn an uewe midd an duuschtereg waren. D'Famill huet d'Terrass vum Haus vergréissert a sonndes Gedrénks do zerwéiert. D'Kanner konnten d'Ponye vun der Famill kucken an op Klunschele spillen, wärend déi Erwuessen op der Terrasse gerascht hunn. Am Volleksmond gouf aus dëser Plaz d'„Kannerparadis“.

Esou koum d'Iddi op, ee Fräizäitpark op der anerer Stroossesäit opzemaachen.

## Dat zweet Kannerparadis (1962-1982)
Dat zweet Walfer Kannerparadis ass ugangs den 1960er Joren opgaangen. Et gouf e Schlittenhiwwel, eng Rutschspiral, en elektreschen Tram, e richtegt Unterseeboot a vill aner Spiller an Attraktioune fir déi Kleng. Haaptmagnéit fir déi Erwuesse waren awer e Béiergaart, op deem sonndes oft Concerte waren, an e Chalet mat Restauratioun.

Enn den 1970er Jore gouf zesumme mat der Wantersportfederatioun eng Schipist ugeluecht. Dës huet awer just e puer Joer laang funktionéiert. 1982 war déi lescht Saison, an där de Fräizäitpark seng Dieren ophat.

Haut gehéiert den Terrain Privatleit.

### De Stater Tram Nr 33 am Walfer Kannerparadis
De leschten Tram, deen op der Streck tëscht der Stad a Walfer gefuer ass, gouf vun de Proprietäre vum Walfer Kannerparadis kaaft an huet do laang Joren als Self-Service-Bar gedéngt. Et huet sech ëm d'Motrice TVL 33 an den Unhänger TVL 102 gehandelt.

Virum Tram gouf et e klengen, elektreschen Tram, mat deem d'Kanner konnte matfueren.

## Referenzen
* Motrice TVL No 33 et remorque TVL 102 au Walfer Kannerparadies à Helmsange, vers 1969 (Fotogalerie op rail.lu / Fotos: Edmond Goergen)
* Als Skifahren nahe der Hauptstadt noch möglich war (Artikel op wort.lu den 22.01.2024 / Auteur: Luc Ewen)
* Das Tor zum Paradies steht in Helmsingen (Artikel op wort.lu den 06.07.2024 / Auteur: Luc Ewen)
* Walfer Kannerparadis, Helsem (Fotogalerie op industrie.lu)
Bitter Harvest (Film 1963)

**Bitter Harvest** ass e brittesche Film vum Peter Graham Scott aus dem Joer 1963 mat der Janet Munro am John Stride an den Haaptrollen nom Roman *20,000 Streets Under the Sky* vum Patrick Hamilton. 

## Ëm wat geet et am Film?
D'Jenny Jones ass eng jonk Vendeuse an enger aarmer Géigend a Wales. Zesumme mat hirer Frëndin Violet gi se mat zwéin eelere Männer, dem Andy an dem Rex, owes eraus. No vill Alkohol fällt si am Andy sengem Auto schwaach. Dee Muerjen drop erwächt si beim Andy doheem plakeg an deem sengem Bett...

## Um Spaweck
The Beauty Jungle

**The Beauty Jungle** ass e brittesche Film vum Val Guest aus dem Joer 1964 mam Ian Hendry an der Janette Scott an den Haaptrollen nom Roman *20,000 Streets Under the Sky* vum Patrick Hamilton. 

## Ëm wat geet et am Film?
D'Shirley Freeman, eng jonk Sekretärin, gëtt vum Reporter Don Mackenzie op der Plage entdeckt. Hien iwwerried et, bei engem lokale Schéinsheetsconcours matzemaachen. Et mécht aus Virwëtz mat, ma gewënnt näischt. De Mackenzie setzt alles drunn, hatt duerch eng Artikelserie als "Meedche vun niewendrun" bekannt ze maachen an hir Karriär ze pushen. Fir d'Shirley gëtt aus dem Spaass ëmmer méi Eescht...

## Um Spaweck
DM-Killer

**DM-Killer** ass en éisträichesche Film vum Rolf Thiele aus dem Joer 1965 mam Curd Jürgens am Walter Giller an den Haaptrollen nom Roman *Ehrlich fährt am längsten* vum Peter Norden.
## Ëm wat geet et am Film?
Dräi Kolleege ginn aus dem Prisong entlooss. Si grënnen eng Firma, fir séier räich ze ginn. Dobäi huelen s'et mam Gesetz net esou genee...

## Um Spaweck
 filmportal. De
Bahía de Palma

** Bahía de Palma** ass e spuenesche Film vum Juan Bosch aus dem Joer 1962, mam Arturo Fernández a mat der Elke Sommer an den Haaptrollen.

## Ëm wat geet et am Film?
De Mario Ferrán hëlt eng Plaz als Pianist zu Palma de Mallorca an engem Danzsall un. Hie mécht Bekanntschaft mam Olga Vidal, der Duechter vum Haus...

## Um Spaweck
Das Wirtshaus von Dartmoor

** Das Wirtshaus von Dartmoor** ass en däitsche Film vum Rudolf Zehetgruber aus dem Joer 1964 mam Heinz Drache an der Ingmar Zeisberg an den Haaptrollen nom Roman *The Painted Dog* vum Victor Gunn.

## Ëm wat geet et am Film?
Den Inspekter Cromwell vu Scotland Yard enquêtéiert an der Wiertschaft *Dartmoor Inn*, déi net wäit ewech vun engem Prisong an engem Mouer läit. Ëmmer nees si Schwéierverbriecher aus deem Prisong ausgebrach, an de Cromwell sicht no Fluchtweeër an Hannermänner...

## Um Spaweck
  filmportal. de
East of Sudan

** East of Sudan** ass e brittesche Film vum Nathan Juran aus dem Joer 1964 mam Anthony Quayle an der Sylvia Syms an den Haaptrollen.

## Ëm wat geet et am Film?
De Film spillt 1884 wärend dem Madisten-Krich. Dräi Zaldoten, eng Fra an hiert Kand entkomme mat engem Boot enger Attack vun den Derwischen op eng brittesch Festung. Si probéieren, op Khartum ze kommen...

## Um Spaweck
Tim Frazer jagt den geheimnisvollen Mister X

**Tim Frazer jagt den geheimnisvollen Mister X** ass en éisträichesche Film vum Ernst Hofbauer aus dem Joer 1964 mam Adrian Hoven an der Corny Collins an den Haaptrollen.
## Ëm wat geet et am Film?
Den Titel seet, wourëms et geet...

## Um Spaweck
  filmportal. de
Old Shatterhand (Film)

**Old Shatterhand** ass en däitsch-franséisch-italieenesche Western vum Hugo Fregonese aus dem Joer 1964. En inspiréiert sech un de Karl-May-Romaner, an d'Haaptrolle gi vum Lex Barker a vum  Pierre Brice gespillt.

## Ëm wat geet et am Film?
Nom Iwwerfall op eng Ranch ginn och zwéin doudeg Apache fonnt, wat drop hindeit, datt déi d'Friddensofkommes gebrach hätten. Den Old Shatterhand, dem Apachenhäupling Winnetou säi Bluttsbrudder, fënnt eraus, datt Banditten, déi op Land aus sinn, hannert de Muerde stiechen, a versicht hunn, en neie Krich tëscht de Siidler an den Apachen ze provozéieren. D'Spuer féiert bis an de Fort vun der Kavalerie...

## Soss
Nom Succès vum Harald Reinl senger Verfilmung vum *[[Der Schatz im Silbersee (Film)|Schatz im Silbersee]]*, déi vum Horst Wendlandt produzéiert gouf, wollt deem säi Konkurrent Artur Brauner och vun der Popularitéit vun de Karl-May-Romaner profitéieren. Well de Wendlandt d'Rechter op de Romaner hat, huet de Brauner eng nei Geschicht ronderëm d'Personnagen Old Shatterhnd a Winnetou schreiwe gelooss. Si goufe wéi de *Schatz* vum Lex Barker a vum Pierre Brice gespillt, an d'Baussenopname goufen och a Jugoslawien gedréint.

## Um Spaweck
 filmportal.de

]
Springfield Rifle (Film 1952)

** Springfield Rifle** ass en US-amerikanesche Western-Film vum André De Toth aus dem Joer 1952 mam Gary Cooper a mat der Phyllis Thaxter an den Haaptrollen. 

## Ëm wat geet et am Film?
Wärend dem Amerikanesche Biergerkrich léisst sech de Lex Kearney an eng Band vu Päerdsdéif aschleisen, déi der Arméi vun den Nordstaate Päerd klauen, fir s'un déi aus de Südstaaten ze verkafen ...

## Um Spaweck
Freddy, Tiere, Sensationen

** Freddy, Tiere, Sensationen** ass en däitsche Film vum Karl Vibach aus dem Joer 1964 mam Freddy Quinn a mat der Marisa Solinas an den Haaptrollen.
## Ëm wat geet et am Film?
Den Trapezist Freddy Baldoni, deen an Amerika grousse Succès huet, fiert hannescht an Europa fir sengem Papp ze hëllefen. Dëse stécht mat sengem Zirkus a Schwieregkeete a gouf vu sengem Hallefbrudder Raoul blesséiert, wéi deen em e geheime Plang vun enger neier Sensatiouns-Trapeznummer geklaut hat. De Freddy léisst sech inkognito am Zirkus vum Raoul als Déierefleeger an Ersatz-Clown engagéieren...

## Um Spaweck
 filmportal.de
Erzähl mir nichts

** Erzähl mir nichts** ass en däitsche Film vum Dietrich Haugk aus dem Joer 1964 mat der Heidelinde Weis am Karl-Michael Vogler an den Haaptrollen.

## Ëm wat geet et am Film?
Eng jonk Fra spillt engem Mann vir, si wier bestuet, fir dass dëse sech méi fir si soll intresséieren...

## Um Spaweck
filmportal.de
A Distant Trumpet

**A Distant Trumpet** ass en US-amerikanesche Western-Film vum Raoul Walsh aus dem Joer 1964, no engem Roman vum Paul Horgan, mam Troy Donahue a mat der Suzanne Pleshette an den Haaptrollen.

## Ëm wat geet et am Film?
De Lieutenant Matthew Hazard ass an engem Fort am Arizona, matzen am Territoire vun den Apachen, stationéiert.

Op Uereder vun der Regierung sollen dës a Florida ëmgesidelt ginn. Den Hazard a säi Virgesetzte setze sech dofir an, dass d'Apachen anzwousch anescht a Florida ënnerkomme sollen...

## Um Spaweck
Circus World (Film)

**Circus World ** ass en US-amerikanesche vum Henry Hathaway aus dem Joer 1964 no engem Roman vum Paul Horgan, mam John Wayne, a mat der Claudia Cardinale a Rita Hayworth an den Haaptrollen. 

## Ëm wat geet et am Film?
Den amerikanesche Zirkusdireker Matt Masters fiert mat sengem Zirkus an Europa fir do op Tournée ze goen. Hannergrond vu senger Decisiouns ass, datt en d'Mamm vun der Ton Alfredo erëmfanne wëll, där hire Momper hien ass. D'Toni weess net, wien hir Mamm ass. Zu Barcelona am Hafen geet hiert Schëff ënner, a mat em d'Zirkusmaterial...

## Um Spaweck
Bullet for a Badman

**Bullet for a Badman** ass en US-amerikanesche Western-Film vum R. G. Springsteen aus dem Joer 1964, nom Roman *Renegade Posse* vum Marvin H. Albert, mam Audie Murphy a mat der Ruta Lee an den Haaptrollen.

## Ëm wat geet et am Film?
De fréieren Texas Ranger Logan lieft ewell roueg mat senger Fra Susan an hirem Bouf Sammy als Farmer. Hie gëtt Zeie vun engem Iwwerfall, an erkennt säin ale Kolleeg Sam Ward als Chef vun der Band. Dee war op d'schif Bunn geroden an an de Prisong komm; de Logan huet sech ëm deem seng Fra a säi Kand gekëmmert, a sech a si verléift, soudatt déi sech vum Sam scheede gelooss huet a sech mam Logan bestuet huet. Nom Iwwerfall daucht de Sam beim Susan op...

## Um Spaweck
Schüsse im 3/4 Takt

**Schüsse im 3/4 Takt** ass en éisträichesch-däitsch-italieenesche Film vum Alfred Weidenmann aus dem Joer 1965 mam Pierre Brice a mam Heinz Drache an den Haaptrollen.
 
## Ëm wat geet et am Film?
De franséische Geheimagent Philippe Tissot muss ënner dem Decknumm *César* e Steierungsapparat fir Rakéiten erëmfannen, dee vun engem géignereschen Agent aus dem Quartier général vun der Nato geklaut gi war. D'Spuer féiert op Wien. Schonn am Nuechtzuch dohi begéint den Tissot enger Rëtsch dubiéise Personnagen ...

## Um Spaweck
 filmportal.de
Henri Nanquette

Den **Henri (Heng) Nanquette**, gebuer den 28. Januar 1943, a gestuerwen den 11. Juli 2024 an der Stad Lëtzebuerg, war e lëtzebuergeschen Deputéierten a Buergermeeschter.

Den Henri Nanquette war

* vun 1972 bis 1978 Buergermeeschter vun der Gemeng Harel 
* vun 1979 bis 1988 Buergermeeschter vun der Stauséigemeng
* vun 1989 bis 1993 a vun 1997 bis 2005 Conseiller an der Stauséigemeng
* vun 1994 bis 1996 Schäffen an der Stauséigemeng.

No de Chamberwale vum 10. Juni 1979 ass hie fir de Camille Ney, deen e Ministerposten ugeholl huet, an d'Chamber nogeréckelt an ass bis 1984 Deputéierte bliwwen.
Fiona Steil-Antoni

D**'Fiona Steil-Antoni**, gebuer den 10. Januar 1989 zu Nidderkuer, ass eng lëtzebuergesch Schachspillerin.

2010 krut si den Titel vum Internationale Meeschter bei de Fraen. Hir aktuell Elo-Zuel läit bei   an hir maximal erreecht bei 2218 .

## Um Spaweck

* D'
The V.I.P.s (Film)

** The V.I.P.s** ass e brittesche Film vum Anthony Asquith aus dem Joer 1963 mat der Elizabeth Taylor a mam Richard Burton an den Haaptrollen. 

## Ëm wat geet et am Film?
Wéinst Niwel kann e Fliger vu London op New York net fortfléien. D'Passagéier mussen d'Nuecht am *Hotel International* verbréngen. 
Dorënner sinn eng Fra, déi hire Mann verloosse wëll, fir mat engem Playboy en neit Liewen unzefänken, e Filmregisseur, deen aus steierleche Grënn d'Land bis Hallefnuecht muss verlooss hunn, en Industriellen, deen zu New York wëll verhandelen, fir datt seng Firma net vun engem Konzern iwwerholl gëtt, eng veraarmt Adeleg, déi eng Aarbecht a Florida unhuele wëll, fir de Verkaf vun hirem Landsëtz ze verhënneren...

## Um Spaweck
Yellow Sky

**Yellow Sky** ass en US-amerikanesche Film vum William A. Wellman aus dem Joer 1948 mam Gregory Peck a mat der Anne Baxter an den Haaptrollen. 

## Ëm wat geet et am Film?
Arizona, 1867: Eng Band vu Bankraiber, ënner der Féierung vum Stretch a vum Dude, sinn op der Flucht vun der Kavallerie a geroden an eng Salzwüst. 

Do fannen se, kuerz virum Erdiichteren, eng al Goldgriewerstad mam Numm *Yellow Sky*, wou awer just nach en ale Mann mat senger Enkelin, dem Constance, wunnt. D'Banditte gi geschwë gewuer, datt deen Alen e Batz Gold anzwousch verstoppt huet...

## Um Spaweck
The Quick Gun

**The Quick Gun** ass en US-amerikanesche Western-Film vum Sidney Salkow aus dem Joer 1964,  no  der Kuerzgeschicht *The Fastest Gun* vum Steve Fisher, mam Audie Murphy an James Best an den Haaptrollen. 

## Ëm wat geet et am Film?
De Clint Cooper kënnt no zwee Joer a seng Heemechtsstad zeréck. Hien huet déi deemools misse verloossen, well en, a Selbstverdeedegung, d'Bouwe vum Tom Morrison erschoss hat. Ewell wëll en do, mat senger neier Fra Helen, op der Ierfschaft vu sengem Papp en neit Liewen ufänken…

## Um Spaweck
Stéphane Pisani

De **Stéphane Pisani**, gebuer de 26. Mäerz 1978 zu Esch-Uelzecht, ass e lëtzebuergesche Jurist a Magistrat. Hien ass zanter Mee 2024 Riichter um Europäesche Geriichtshaff fir Mënscherechter (EGMR).

## Liewen a Karriär
De Pisani huet op der Universitéit Montpellier I Droit studéiert, an doran 2002 en Ofschloss gemaach. 2003 krut hien do, zesumme mat der Nottingham Trent University, de Grad vun engem *Master* an internationalem an europäeschen Droit. 2004 koum en Diplom am Privatrecht derbäi.  
Nodeems en 2005 säi Wëssen am Lëtzebuerger Droit vun der Universitéit Lëtzebuerg zertifizéiert krut, huet de Pisani als Affekot an der Etude *[[Elvinger Hoss Prussen|Elvinger, Hoss & Prüssen]]* geschafft, an ass dat Joer drop bei *[[Arendt & Medernach]]* gewiesselt. 2009 ass hien an de Staatsdéngscht agetrueden a gouf Riichter um Bezierksgeriicht Lëtzebuerg. Vun 2010 bis 2013 war hien en nationale Riichter, deen den  Europäesche Geriichtshaff fir Mënscherechter ënnerstëtzt huet. 2016 gouf hie Premier-juge um Bezierksgeriicht Lëtzebuerg. 

Zanter 2017 enseignéiert hie Leit, déi wëlle Riichter ginn, an de Grond- a Mënscherechter. Vun 2022 bis 2024 war hie Korrespondent fir d'European Judicial Network um Geriichtshaff vun der Europäescher Unioun. Vun 2023 bis 2024 war hien Ersatzriichter um Lëtzebuerger Verwaltungsgeriicht an um  Disziplinargeriicht fir Medezinner.

Am Januar 2024 gouf de Pisani als Nofollger vum Georges Ravarani als Vertrieder vu Lëtzebuerg als Riichter um Europäesche Geriichtshaff fir Mënscherechter gewielt.  Den 2. Mee 2024 huet hien déi Fonctioun, déi normalerweis bis 2033 geet, ugetrueden.

## Um Spaweck
* Stéphane Pisani Fiche op echr.coe.int
* ONE JUDGE, THREE QUESTIONS - Stéphane Pisani, Interview miam Stéphane Pisani op youtube.com

## Quell
Dësen Artikel gouf ugeluecht als Iwwersetzung vu(n) Stéphane Pisani op der däitschsproocheger Wikipedia (an der Versioun vum 15.07.2024).
Region Müllerthal – 80 Erlebnisorte

__NOTOC__
***Region Müllerthal – 80 Erlebnisorte*** ass e Buch vum Rob Kieffer iwwer 80 bemierkenswäert Plazen an der Géigend vum Mëllerdall. D'Buch ass 2024 bei den Éditions Ernster an dräi Sproochen erauskomm: Däitsch, Franséisch an Englesch.

79 vun deenen 80 Plaze leien op jee engem mat Schëlter ausgewisenen Trëppeltour, entweeder engem lokal (vun enger Gemeng) amenagéierten Tour, engem Circuit auto-pédestre, engem Geo-Pad oder och dem Mëllerdall Trail.

Fir jiddereng vun de Plaze gëtt et am Buch eng topographesch Kaart, an där de Wee agedroen ass. Eng Plaz (d'Plaz Nummer 1) läit isoléiert, d.&nbsp;h. net op engem am Buch agedroenen Trëppeltour.

D'Plaze si vun 1-80 nummeréiert, fir jiddereng gëtt et eng Beschreiwung an eng oder zwou Fotoen.

D'Plazen am Buch si follgend (mat der Nummer a mam Numm wéi am Buch):

## Literatur
* Kieffer, Rob (Texte und Fotos), 2024. *80 Erlebnisorte. Region Müllerthal*. Verlag: Éditions Ernster, Luxemburg, 191 Seiten. ISBN 978-2-919892-44-0
:Franséisch Ausgab: *80 sites à découvrir. Région Mullerthal*. 191 pages. Traduction: Manu Aruldoss. ISBN 978-2-919892-45-7
:Englesch Ausgab: *80 Places for Adventure. Mullerthal Region*. 191 pages. Translation: Carsten Charlier, David Crowther. ISBN 978-2-919892-47-1

## Kuckt och
* Kleng Lëtzebuerger Schwäiz
* Lëscht vun de Lëtzebuerger Gemengen
* Lëscht vun de Lëtzebuerger Uertschaften, Häff a Lieu-diten

## Um Spaweck